Les fameux gars

Les fameux gars ass e Spillfilm vum lëtzebuergesche Regisseur a Produzent Adolf El Assal.

De Film gouf am Juli 2011 zu Lëtzebuerg gedréint. En ass den 23. Mäerz 2012 an de Kinoen erauskomm.

 Wourëms geet et am Film? 
De Steven, en net ganz helle Schüler an enger Spezialkass, gëtt gewuer, datt seng Schoul eng Rees op Alcabideche a Portugal gewonnen huet. Hie freet sech, endlech d'Land, wou en hierkënnt, mat senge Kolleege Guy, Armand an Henri besichen ze kënnen. Do ukomm geréit déi ganz Geschicht séier aus der Bunn, wéi de Steven mengt, se missten en Deal mat gefälschte Suen dréinen...

 Iwwer de Film 
All d'Zeenen, déi a Portugal spillen, goufen zu Lëtzebuerg gedréint. Bekannt Leit vun der Televisioun hu Cameo-Optrëtter am Film, an eng sëllege Rapper an Hip-Hop-Museker maachen am Film mat.

2.500 Leit waren de Film 2012 an de Kino kucken.Luxembourgish box office revised. Zuele vun der SLEC, Januar 2013 op filmreakter.lu

 Kuckt och 
 Lëscht vu lëtzebuergesche Filmer

 Um Spaweck 
 Pressebichelche vum Film op Englesch

Kategorie:Lëtzebuergesch Kaméidisfilmer
Kategorie:Lëtzebuergesch Filmer
Kategorie:Filmer 2012
Kategorie:Filmer vum Adolf El Assal